Manane a ho oela leratong. Khopi le ho peista ers Balateli Inthaneteng 14 Go na le mafoko a a gakgamatsang mo Baebeleng a a re thusang go tlhaloganya go se kae kafa Jehofa a fetofetogang le maemo ka teng. Moporofeti Esekiele o ne a newa ponatshegelo ya phuthego ya ga Jehofa ya selegodimo ya dibopiwa tsa semoya. O ne a bona koloi ya bogolo jo bo gakgamatsang, “koloi” ya ga Jehofa ka boene e e agang e le mo taolong ya Gagwe ka metlha. Selo se se kgatlhang thata ke tsela e e neng e tsamaya ka yone. Maotwana a yone a magolo a ne a na le matlhakore a manè mme a tletse ka matlho e le gore a kgone go bona gongwe le gongwe mme a ne a kgona go tsaya tsela e sele ka ponyo ya leitlho, kwantle ga go ema kana go retologa. Mme koloi eno e e boitshegang e ne e sa tsamaye e kgwetlha jaaka koloi e e dirilweng ke motho. E ne e kgona go tsamaya ka lobelo lwa legadima, e bile e kgona go retologa ka ponyo ya leitlho! (Esekiele 1:1, 14-28) Ee, phuthego ya ga Jehofa, fela jaaka Molaodimogolo yo o maatla otlhe yo o e laolang, e kgona gofetofetoga le maemo ka tsela e e gakgamatsang, e kgona go tsibogela maemo a a ntseng a fetoga le dilo tse e tshwanelwang ke go lebana le tsone.